**Psihosomatske poteškoće u dječjoj i adolescentskoj dobi s prikazima slučajeva; mr.sc.Dunja Baraban, prof.psihologije; Klinika za pedijatriju, Klinički bolnički centar**

Mr. sci. Dunja Baraban, zaposlena u Klinici za pedijatriju, Kliničkog bolničkog centar Osijek je predavanje u kojem je prikazala organski nejasne tjelesne tegobe ili somatizacije u djece i adolescenata. Podaci pokazuje da se od 10 do 30% djece predškolske i školske dobi tuži na organski nejasne, pretežno bolne tegobe: glavobolje, bolove u trbuhu i bolove u prsima. Ove tegobe mogu ozbiljno zabrinjavati roditelje, a djecu ometati u učenju i igri. U pedijatriji su najčešća prezentacija dječjih emocionalnih i socijalnih teškoća i u svakodnevnom komuniciranju se označavaju još kao psihosomatske, psihogene ili funkcionalne smetnje. Njihov nastanak i održavanje se prikazuje u okviru bio-psiho-socijalnog modela. Jedan od rizičnih faktora za pojavu somatizacija su i napori vezani uz školu. Djeca sklona somatizacijama, njihovi roditelji i način komuniciranja u njihovim obiteljima imaju svoje specifičnosti, koje se mogu registrirati psihologijskom procjenom. Konstrukti značajni za razumijevanje somatizacija su anksiozna osjetljivost i strategije suočavanja sa stresom te se navode rezultati istraživanja kojima se potvrđuje njihova povezanost. U približno trećine djece sa somatizacijama psihološke smetnje su ozbiljnije, anksioznog i /ili depresivnog karaktera te zahtijevaju tretman psihijatra. Savjetodavni razgovori djece i roditelja sa psihologom u okviru kognitivno-bihevioralnog teorijskog modela i psiho-edukacija većini može koristiti u pravcu smanjivanja učestalosti pritužbi, intenziteta smetnji , boljeg svakodnevnog funkcioniranja (manjeg izostajanja iz škole) i manjeg korištenja zdravstvene zaštite. Kroz više prikaza slučajeva iz svakodnevne kliničke psihologijske prakse i kliničke psihologijske dijagnostike nastojalo se ukazati na tipične osobine djece s psihosomatskim smetnjama i njihovih obitelji, na važnost primjene različitih psihologijskih mjernih instrumenata/testova u prepoznavanju oblika i ozbiljnosti psiholoških teškoća, na najčešće rezultate psihologijske procjene koji koriste i u savjetodavnom radu, te na poželjnu primjenu psihodijagnostičkih instrumenta i od strane školskog psihologa. Nakon predavanja kolege su postavljali pitanja i u raspravi se osvrnuli i na upućivanje učenika u Kliniku i kako pri tome mogu pomoći informacije dobivene od strane školskih psihologa.